Ribe Stifts Adresseaviser, 1840-11-10
J Folkebladet Nr. 11-12 læses følgende Adresse til Hs. Høiærværdighed Hr. Biskop Mynster, undertegnet af 131 Præster i Ribe Stift: "At den danske Kirke ikke i en tidligere Periode, i hvilken en, man feiler vel neppe ved at sige, ikkechristelig Theologie søgte at gjøre sig gjældende baade fra Catheder og Prædikestol, omskiftede sit i en christelig Tidsalder vedtagne og af en sand christelig Aand gjennemtrængte Ritual med et nyt efter flere protestantiske Landes Exempel, ansee vi, og vistnok med os mange danske Geistlige, som en Lykke for vor Kirke, og det bør ikke glemmes, at Deres Høiærværdighed da med Varme traadte blandt Flere op mod de Forslag, hvilke hiin Tid fremkaldte, ikke til en Forandring, men til en Omstøbning af vor Kirkes hele Liturgie, efter en Form, som svarede til Tidens Aand. Men at indrømme, at det er en Lykke, at vort Ritual ikke da blev forandret, er ei det Samme som at tilstaae, eller endnu mindre at paastaae, at det ikke behøver Forandring. Det er stedse bleven erkjendt af os, at det i flere Henseender behøver denne, og at det var ønskeligt den maatte vorde foretagen, dog med vaersom Haand og i en ægte christelig Aand. Da denne Sag, efter længe at have hvilet, atter for faa Aar siden blev bragt paa Bane, maatte det glæde enhver dansk Geistlig, enhver dansk Christen, at det skeete i en Tidsalder, i hvilken en bedre, en christelig Aand hos Geistlige og Menigheder er bleven meere herskende, i en Tidsalder, i hvilken Deres Høiærværdighed beklæder det første Embede i den danske Kirke, og det derfor kunde ventes, at dette vigtige Arbeide blev betroet en Mand, der ved Tale og Skrift i en lang Række af Aar har virket med Hjertets Varme og Sandhedens Kraft, med Blikkets Klarhed og Aandens Dybde, med et ægte christeligt Sind til Held og Velsignelse iblandt os. Vi saae med Haab og tillidsfuld Forventning Frugten af det Dem betroede Arbeide imode. Deres Udkast til forandret Ritual og Alterbog har saa langtfra skuffet vore Forventninger, at vi meget mere der have følt os grebne af den samme Dybhedens, Klarhedens, Sandhedens christelige Aand, der saa ofte har tiltalt os fra Deres Prædikestol og Deres Opbyggelsesskrifter; og har det end, efter Sagens Natur, ikke kunne i alle Deele tilfredsstille Saamanges forskjellige Ønsker, saa erkjende vi dog, at det er et høist fortjenstligt Værk, der efter vor Mening bør modtages af danske Geist, lige og danske Menigheder med Taknemmelighed, og der giver grundet Haab om, at den saa ofte foreslagne, saalænge paatænkte Forandring i Ritual og Alterbog omsider heldigen maatte vorde fuldført. - Vi have følt Trang til at tolke Deres Høiærværdighed og offentlig udtale denne vor ærbødighedsfulde Erkjendelse af Deres Fortjenester af vor Kirke saavel her, som i saamange andre Henseender, og det saameget mere, som dette Deres Arbeide fra en anden Kant, og navnligen i Grundtvigs Frisprog, det Jngen af os uden saaret Følelse har kunnet læse, har mødt en Modtagelse, som vi, og vi vide det vist, mange baade Geistlige og menige Christne med os, høiligen maatte misbillige. Jblandt de flere separate Fonds, som efterhaanden afleveres til Statsgjeldsdirectionen, høre ogsaa Landmilitair etatens opsamlede Fonds. Herfra er nu den betydelige Summa 900,000 Rbd. afleveret, og da denne for største Delen bestod i kongelige Obligationer, har Statsgjeldsdirectionen, saaledes som Tilfældet har været med de allerede for af andre Collegier afleverede danske Statspapirer, tilintetgjort Obligationerne og naturligviis afskrevet paa Statsgielden. (B. T.)